झिरी के पास 20 एकड़ में बनेगा फिल्म स्टूडियो
भास्कर संवाददाता | बुरहानपुर
सतपुड़ा की पहाड़ियों के बीच ग्राम झिरी के पास फिल्म स्टूडियो बनेगा। इसके लिए ट्रस्ट योगी फिल्म एकेडमी एंड स्टूडियाे बनाया है। इसमें दिल्ली के बिल्डर और फिल्म निर्माता सतीशकुमार, बिल्डर और गीतकार अहमद अलवी, इंदौर के नमकीन कारोबारी धर्मेंद्र गाेयल, निर्माता-निर्देशक और अभिनेता मुकेश आरके चौकसे सहित एक टॉकीज संचालक शामिल हैं। ट्रस्ट ने निंबोला और झिरी के बीच इंदौर-इच्छापुर हाईवे किनारे तीन स्थानों का चयन किया है। इनमें से एक स्थान का चयन कर जमीन खरीदने के बाद नए साल में स्टूडियो निर्माण शुरू होगा।
40 करोड़ रुपए की लागत से स्टूडियो 20 एकड़ में बनाया जाएगा। छह महीने में सबसे पहले यहां ऑफिस और शूटिंग लायक अन्य लोकेशन तैयार की जाएगी। पूरा सेटअप तैयार होने में करीब तीन साल लगेंगे। मुकेश आरके चौकसे ने बताया स्टूडियो में फिल्म निर्माण के सभी संसाधन और तकनीक मौजूद रहेगी। शूटिंग, डबिंग, मिक्सिंग, एडिटिंग, रिकॉर्डिंग, इफेक्ट, बैक ग्राउंड स्कोर सहित सभी सुविधाएं होंगी।
झिरी को इसलिए चुना
सतपुड़ा की पहाड़ियों के बीच सुरम्य स्थान। शूटिंग के लायक लोकेशन। पास का झांझर क्षेत्र भी आकर्षण भरा। इंदौर-इच्छापुर हाईवे से सीधे जुड़ा। बुरहानपुर मुंबई से सिर्फ 506 किमी दूरी। रेल मार्ग से जुड़ा होने के कारण निर्माता, निर्देशक, कलाकार और यूनिट को आने-जाने में आसानी।
यह रहेगा स्टूडियो में
बस्ती, कॉलोनी, बाजार, स्कूल, कॉलेज, अस्पताल, थाना, कोर्ट, जेल, रोड, गांव, स्वीमिंग पूल, डिस्को, मेकअप रूम, मिनी मल्टीफ्लेक्स थिएटर।
तैयार होंगे कलाकार
स्टूडियो में एक्टिंग स्कूल भी रहेगा। यहां नए कलाकारों को अभिनय के गुर सिखाए जाएंगे। इन्हीं कलाकारों को फिल्म में अवसर दिया जाएगा।
कला
झांझर क्षेत्र में फिल्म के दृश्य फिल्माए गए।
bho_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva awa_Deva